Grypdief kom sy moses teëDie treinstasie op die hoek van 6de Laan en Wes 4de Straat in New York Foto: Google ŉ Vermeende grypdief se 52-jarige slagoffer het hom in New York se treintonnels agternagesit en hom vasgetrek sodat die polisie hom in hegtenis kon neem. Jeff Hamm (54) het sy slagoffer glo op 9 Februarie oorval en $94 (meer as R1 000) kontant en ŉ sigaretaansteker gesteel, berig NY Daily News. Hamm het weggehardloop, maar sy slagoffer het op sy spoor gebly. Hamm het op die treinspoor gespring, maar kon nie wegkom nie. Hy het uiteindelik weer by die volgende stasie uitgeklim en in die straat verder gehardloop. Sy slagoffer het ŉ polisiebeampte se aandag getrek en Hamm is in hegtenis geneem. Hamm is glo al ses keer vantevore in hegtenis geneem, hoofsaaklik vir dwelmverwante aanklagte.